[pic] | KOMISIJA EVROPSKIH SKUPNOSTI |

Bruselj, 20.12.2006

SEC(2006) 1776 konč.

PREDHODNI PREDLOG SPREMEMBE PRORAČUNA št. 1 K SPLOŠNEMU PRORAČUNU ZA LETO 2007 SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH Oddelek III – Komisija

(predložila Komisija)

PREDHODNI PREDLOG SPREMEMBE PRORAČUNA št. 1K SPLOŠNEMU PRORAČUNU ZA LETO 2007SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIHOddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži predhodni predlog spremembe proračuna št. 1 k proračunu za leto 2007.

KAZALO

1. Uvod 4

2. Potrebne prilagoditve v skladu z dogovorom, doseženim na tristranskem sestanku 28. novembra 2006 4

2.1. Spremembe zaradi novega večletnega finančnega okvira 4

2.2. Strukturni skladi in Kohezijski sklad ter Evropski sklad za ribištvo 5

2.3. Skupno raziskovalno središče (SRS) 6

2.4. Prilagoditve proračuna po posodobitvi računovodskega sistema 7

2.5. Evropski investicijski sklad 9

2.6. Platforma evropskih socialnih nevladnih organizacij 9

2.7. Udeležba Švicarske konfederacije v programih Skupnosti 9

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se pošljeta ločeno prek sistema SEI-BUD. Angleška različica splošnega izkaza prihodkov ter izkaza prihodkov in odhodkov po oddelkih je za ponazoritev priložena k proračunu.

1. UVOD

Komisija predstavlja ta predhodni predlog spremembe proračuna (PPSP) št. 1 za leto 2007, da bi v proračun za leto 2007 vključila potrebne tehnične prilagoditve iz pisnega predloga spremembe št. 2/2007, ki jih ni bilo mogoče vključiti v zadnjo fazo proračunskega postopka za leto 2007 in kakor so bile sprejete med tristranskim sestankom z dne 28. novembra 2006.

Na podlagi sporazuma, doseženega na tristranskem sestanku 28. novembra, je Svet na svojem zasedanju 30. novembra 2006 sprejel le naslednji točki iz pisnega predloga spremembe št. 2/2007:

- 500 milijonov EUR v odobritvah za prevzem obveznosti se nameni za Evropski sklad za prilagajanje globalizaciji (ESPG) le s sklicem na Medinstitucionalni sporazum in člen 12 Uredbe ESPG;

- 6 milijonov EUR v odobritvah za prevzem obveznosti in 4,4 milijona EUR v odobritvah plačil se nameni za Herkul II, kakor je predlagala Komisija.

Poleg tega je Evropski parlament odobritve za Mednarodni sklad za Irsko že vključil v prvo obravnavo predloga proračuna za leto 2007, sprejete pa so bile v drugi obravnavi Sveta.

Komisija je na tristranskem sestanku 28. novembra napovedala, da bo ta predhodni predlog spremembe proračuna predložila v začetku leta 2007 s političnim dogovorom in da se bodo predlagane spremembe upoštevale v končni objavi proračuna za leto 2007 v Uradnem listu, predvideni za sredino marca 2007.

V ta namen Komisija poziva Evropski parlament in Svet, naj se o tem predhodnem predlogu spremembe proračuna dogovorita v eni sami obravnavi, da bi bil dokončno sprejet do 1. februarja 2007.

2. POTREBNE PRILAGODITVE V SKLADU Z DOGOVOROM, DOSEžENIM NA TRISTRANSKEM SESTANKU 28. NOVEMBRA 2006

Prilagoditve, predlagane s tem predhodnim predlogom spremembe proračuna, bodo morale v sestavi proračuna za leto 2007 in njegovih opombah (sklicih na pravne podlage) predvsem izražati dogovore zakonodajnega organa o novih odhodkovnih instrumentih ter izboljšave, ki so bile že vključene v proračun za leto 2006 s spremembo proračuna št. 5/2006 (še zlasti s proračunskimi vrsticami v zvezi s prispevkom ERS in dejavnostjo zakladnice), kolikor jih Evropski parlament še ni zajel v drugi obravnavi predloga proračuna za leto 2007. Prilagoditve ne bodo vplivale na skupne zneske proračuna za leto 2007. Glavne prilagoditve so predstavljene v nadaljevanju.

2.1. Spremembe zaradi novega večletnega finančnega okvira

Potem ko je Komisija 24. maja 2006 sprejela revidiran zakonodajni sveženj, skladen z letnimi zgornjimi mejami odhodkov, dogovorjenimi v novem finančnem okviru in zapisanimi v novem Medinstitucionalnem sporazumu z dne 17. maja 2006, mora tudi ustrezno prilagoditi proračunske opombe k številnim proračunskim vrsticam ter v nekaterih primerih celo proračunsko nomenklaturo. Vse podrobnosti so navedene v proračunski prilogi k tej spremembi proračuna.

Glavna področja, na katerih so potrebne prilagoditve, so zunanji odnosi in razvoj. Zaradi vzpostavitve 4 ločenih instrumentov (Evropskega instrumenta za demokracijo in človekove pravice, Instrumenta za industrijsko razvite države, Instrumenta za jedrsko varnost ter Instrumenta za hitro ukrepanje in pripravljenost) so potrebne nekatere strukturne spremembe na ravni znotraj proračunskega poglavja in prerazporeditev proračunskih zneskov, ki pa ne vplivajo na skupni znesek.

2.2. Strukturni skladi in Kohezijski sklad ter Evropski sklad za ribištvo

Sprejeta pravna podlaga za strukturne sklade in Kohezijski sklad spreminja razdelitev skupnih sredstev iz razdelka 1b med nekatere od njegovih delov, zato je treba proračun ustrezno spremeniti. Določil se je tudi prispevek iz odobritev v okviru razdelka 1b „Čezmejno sodelovanje“ za Evropski instrument sosedstva in partnerstva (EISP), ustrezni znesek pa je iz vrstice za teritorialno sodelovanje Evropskega sklada za regionalni razvoj (ESRR) prerazporejen v vrstico za čezmejno sodelovanje v poglavju EISP 19 08. Glede skupnih sredstev iz razdelka 1b za odobritve za prevzem obveznosti in odobritve plačil ni nobenih sprememb. Izvesti je treba še nekaj tehničnih popravkov.

Pri Evropskem skladu za ribištvo se del sredstev prenese iz vrstice „Konvergenčni cilj“ v vrstico „Zunaj konvergenčnih ciljev“, da se upošteva najnovejši sporazum o delitvi na konvergenčne in nekonvergenčne regije. Naslednja razpredelnica povzema spremembe. Podrobneje so razložene spodaj.

PRORAČUN 2007 | PPSP 1/2007 | Razlika |

OPO | OP | OPO | OP | OPO | OP |

Evropski sklad za ribištvo (ESR) – Konvergenčni cilj | 11 06 12 | 425 567 209 | 227 823 592 | 425 340 636 | 227 713 932 | –226 573 | –109 660 |

Evropski sklad za ribištvo (ESR) – Zunaj konvergenčnih ciljev | 11 06 13 | 141 383 414 | 73 582 840 | 141 609 987 | 73 692 500 | 226 573 | 109 660 |

RAZDELEK 2 – neto sprememba | 0 | 0 |

Kohezijski sklad (KS) | 13 04 02 | 7 116 881 844 | 1 691 967 816 | 7 121 426 147 | 1 693 079 985 | 4 544 303 | 1 112 169 |

Kohezijski sklad – neto sprememba | 4 544 303 | 1 112 169 |

ESRR – Konvergenčni cilj | 13 03 16 | 20 713 696 132 | 3 048 644 731 | 20 676 478 574 | 3 043 946 283 | –37 217 558 | –4 698 448 |

ESRR – Regionalna konkurenčnost | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37 333 990 |

ESRR – Evropsko teritorialno sodelovanje | 13 03 19 | 1 110 410 848 | 170 883 799 | 1 055 259 758 | 158 130 591 | –55 151 090 | –12 753 208 |

ESRR – Operativna tehnična pomoč | 13 03 20 | 55 056 904 | 22 022 762 | 54 869 515 | 20 756 728 | –187 389 | –1 266 034 |

Čezmejno sodelovanje (CBC) – Prispevek iz razdelka 1b | 19 08 02 02 | p.m. | p.m. | 47 579 371 | 12 753 208 | 47 579 371 | 12 753 208 |

ESS – Konvergenčni cilj | 04 02 17 | 7 416 797 011 | 1 092 393 287 | 7 403 471 207 | 1 089 889 685 | –13 325 804 | –2 503 602 |

ESS – Regionalna konkurenčnost | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | –29 939 956 |

ESS – operativna tehnična pomoč za obdobje 2007–2013 | 04 02 20 | 10 000 000 | 5 000 000 | 9 923 762 | 4 961 881 | –76 238 | –38 119 |

Strukturni skladi – neto sprememba | –4 544 303 | –1 112 169 |

RAZDELEK 1b – neto sprememba | 0 | 0 |

Odobritve za prevzem obveznosti za strukturne sklade in Kohezijski sklad so bile prilagojene tako, da ustrezajo končnim številkam v sprejeti pravni podlagi. Kohezijski sklad v celoti pridobi 4,544 milijona EUR in strukturni skladi izgubijo 4,544 milijona EUR. V okviru strukturnih skladov se zmanjšajo odobritve za „Konvergenčni cilj“ in povečajo odobritve za „Regionalna konkurenčnost“. Odobritve za prevzem obveznosti za cilj „Teritorialno sodelovanje“ se zmanjšajo. Za ta cilj se prav tako prerazporedi prispevek iz razdelka 1b v višini 47,579 milijona EUR za Evropski instrument sosedstva in partnerstva (čezmejno sodelovanje), tako da se zmanjša vrstica ESRR za Evropsko teritorialno sodelovanje in ustrezno poveča vrstica EIPS za čezmejno sodelovanje. Tehnična pomoč je nekoliko nižja kot v proračunu za leto 2007. Kar zadeva razčlenitev odobritev med ESRR in ESS, je bila ohranjena delitev v odstotkih iz proračuna za leto 2007.

Skupne odobritve plačil za razdelek 1b se prav tako ne spremenijo. Razčlenitev odobritev po vrsticah pa se vseeno nekoliko prilagodi. Poglavitni vzrok za to je, da so predplačila, izračunana kot odstotek vseh programskih sredstev, nekoliko višja za Kohezijski sklad in da so se s pravno podlago, sprejeto poleti 2006, povečale dodelitve za Kohezijski sklad na račun strukturnih skladov. Tako se skupni znesek odobritev za vsak cilj (vključno s prispevki iz razdelka 1b za čezmejno sodelovanje) spremeni v skladu s spremembami obveznosti, da bi se prikazala predvidena sprememba predplačil. V proračunu je bil s prilagoditvijo ravnovesja med odobritvami plačil ESS in ESRR za cilj „Regionalna konkurenčnost“ izveden tudi tehnični popravek, s čimer so se zmanjšala plačila za ESS in povečala plačila za ESRR. Prilagoditev pomeni, da je razmerje med plačili in obveznostmi za ESS in ESRR zdaj enako. Poleg tega se odobritve plačil za vrstico tehnične pomoči ESRR prilagodijo navzdol, s čimer se zagotovi, da je skupni popravek za razdelek proračunsko nevtralen.

2.3. Skupno raziskovalno središče (SRS)

Kadrovski načrt Skupnega raziskovalnega središča za leto 2007 je treba prilagoditi, da se za celotno osebje Komisije zagotovi enaka politika napredovanja.

S predlagano spremembo se ustrezno spremeni sestava razredov v kadrovskem načrtu Skupnega raziskovalnega središča za napredovanja v letu 2007, ne da bi se spremenilo skupno število delovnih mest ali razčlenitev po funkcionalnih skupinah.

V spremembi je zajeta tudi pretvorba delovnih mest razreda AD5 v AD6, da se lahko kandidati, ki uspešno opravijo razpise na področju raziskovanja, zaposlijo na tej ravni. Razlog za to je potreba po zaposlovanju visoko usposobljenega in strokovnega osebja.

Zaradi predlaganih sprememb ni treba prilagoditi predlaganih odobritev za Skupno raziskovalno središče, saj je poklicni razvoj vključen v parametru GVT ( Glissement Vieillesse Technicité – premestitev, staranje, tehnična usposobljenost).

Spremembe v kadrovskem načrtu Skupnega raziskovalnega središča – PPSP št. 1/2007 |

Raziskave in tehnološki razvoj – Skupno raziskovalno središče |

Kategorija in razred | Delovna mesta PRORAČUN 2007 | Spremembe PPSP 1/2007 | Delovna mesta v letu 2007 po PPSP št. 1/2007 |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | –40 | 20 |

AD skupaj | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | –4 | 239 |

AST 5 | 122 | –2 | 120 |

AST 4 | 135 | –11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

AST skupaj | 1 089 | 0 | 1 089 |

Vse skupaj | 1 957 | 0 | 1 957 |

2.4. Prilagoditve proračuna po posodobitvi računovodskega sistema

2.4.1. Pokritje odhodkov, nastalih v zvezi z dejavnostjo zakladnice

Potem ko je Komisija posodobila svoj računovodski sistem in ob upoštevanju potrebe po zaprtju nekaterih neproračunskih računov, v katerih se je že več let beležil neporavnani saldo, je v spremembi proračuna št. 5/2006 predlagala uvedbo nove postavke 27 01 12 02 – „Pokritje odhodkov, nastalih v zvezi z dejavnostjo zakladnice“ z naslednjimi opombami:

„Iz teh odobritev se krijejo prilagoditve proračuna:

- za račun izločenih sredstev, kadar je odredbodajalec sprejel vse ustrezne ukrepe, potrebne zaradi okoliščin, in kadar se prilagoditve odhodkov ne morejo knjižiti v drugo posebno proračunsko vrstico,

- v primerih, kadar se v celoti ali delno prekličejo zahtevki, potem ko so že bili vknjiženi v računovodske izkaze kot prihodki (zlasti v primeru izravnave z dolgom),

- v primerih, kadar DDV ni bil izterjan in zneska ni več mogoče knjižiti v vrstico, ki je pokrila osnovne odhodke,

- za vse obresti v zgoraj navedenih primerih, kadar se ne morejo knjižiti v drugo posebno proračunsko vrstico.“

Komisija je predlagala tudi, da se v to novo proračunsko postavko prenese drugi odstavek opomb k proračunski postavki 27 01 12 01 – „Finančne obremenitve“, ki se glasi: „Ta postavka vsebuje, če je to potrebno, tudi sredstva za kritje izgub, ki so posledica likvidacije ali prenehanja dejavnosti banke, pri kateri ima Komisija račune za namene predplačil (taki imenovani ‚račun izločenih sredstev̉‘)“.

Te spremembe je proračunski organ sprejel v proračunu za leto 2006 s sprejetjem spremembe proračuna št. 5/2006 z dne 24. oktobra. Te spremembe bi bilo treba zdaj prav tako vključiti v proračun za leto 2007 z zaznamkom („p.m.“).

2.4.2. Uvedba nove proračunske postavke 21 01 04 10 – Prispevek ERS k skupnim odhodkom za upravno podporo

Komisija tudi predlaga uvedbo nove proračunske postavke 21 01 04 10 – „Prispevek ERS k skupnim odhodkom za upravno podporo“, kakor je bilo to storjeno v spremembi proračuna št. 5/2006, ki jo je proračunski organ sprejel 24. oktobra.

Del sredstev ERS se pod pogoji Notranjega sporazuma za 9. ERS porabi za kritje stroškov, ki jih je imel proračun Skupnosti zaradi podpore izvajanja ERS v delegacijah EU, kot so zunanji sodelavci, najemnine, komunalne storitve itd. Ker se proračun ERS razlikuje od proračuna Skupnosti, Komisija na začetku vsakega proračunskega leta izda za ERS nalog za izterjavo na podlagi ocene odhodkov prejšnjega leta. Med letom se odhodki, ki so pravično porazdeljeni po različnih upravnih postavkah proračuna in po ERS, razdelijo na posebnem namenskem zunajproračunskem računu. To pomeni, da proračunsko poročanje Komisije trenutno ne vključuje zneska odhodkov, ki jih financira ERS.

Da se omogočita neprekinjena in učinkovita obravnava ter popolno poročanje o izvrševanju proračuna, se predlaga uvedba proračunske vrstice, v katero se po vplačilu sredstev, prejetih od ERS, samodejno vnesejo odobritve za prevzem obveznosti in odobritve plačil. Predlagani ukrep je natančno vzeto potreben zaradi računovodskega sistema na podlagi nastanka poslovnih dogodkov, ki bo vzpostavljen v delegacijah in bo znatno povečal odgovornost za transakcije in njihovo preglednost. Sprememba ne vpliva na zneske pritokov in odtokov ali na raven financiranja.

Ta vrstica bo omogočila, da se bodo za prihodke in odhodke ERS uporabljali skupni instrumenti poročanja. Finančni prispevek ERS se obravnava kot namenski prejemki, za odobritve plačil in odobritve za prevzem obveznosti pa se predlaga zaznamek „p.m.“.

2.5. Evropski investicijski sklad

Evropski investicijski sklad bo do sredine leta 2007 izčrpal lastna sredstva in zato svet direktorjev EIS predlaga nominalno povečanje vpisanega kapitala do 50 %. Člen 3 Sklepa Sveta 1994/375/ES določa, da glede možnega povečanja kapitala soglasno odloči Svet na predlog Komisije in po posvetovanju z Evropskim parlamentom.

Pričakuje se, da bo Komisija zakonodajni predlog o povečanju kapitala EIS sprejela do konca leta. Stroški povečanja kapitala se bodo pokrili v obdobju 2007–2010 s proračunsko postavko 01 04 09 01 – „Evropski investicijski sklad – Zagotavljanje vplačanih deležev vpisanega kapitala“, kakor je predlagano v proračunu za leto 2007. Skupna cena, ki jo je treba plačati Skladu za nakup deleža, zajema nominalno vrednost vplačanega kapitala in delež premij, ki kaže finančno uspešnost sklada. Komisija za izravnavo negotovosti glede cen v svojem predlogu predvideva, da bi se za kritje dela stroškov povečanja kapitala uporabile dividende, ki jih sklad plača Skupnosti v štiriletnem obdobju.

Člen 10 izvedbenih določb finančne uredbe navaja, da so ustrezna struktura proračuna in opombe potrebne za izravnavo namenskih prejemkov. Zato ta predhodni predlog spremembe proračuna predlaga, naj se proračunske opombe v proračunski odhodkovni postavki 01 04 09 01 – „Evropski investicijski sklad – zagotavljanje vplačanih deležev vpisanega kapitala“ in členu 8 5 0 na strani prihodkov – „Dividende, ki jih izplačuje EIS“, posodobijo.

2.6. Platforma evropskih socialnih nevladnih organizacij

Predlog Komisije za ustanovitev programa „Državljani za Evropo“ za spodbujanje dejavnega evropskega državljanstva za obdobje 2007–2013 med drugimi ukrepi vključuje strukturno podporo za organizacije civilne družbe na evropski ravni (ukrep 2: dejavna civilna družba v Evropi).

V okviru prejšnje finančne perspektive so se Platforma evropskih socialnih nevladnih organizacij in druge organizacije civilne družbe financirale v okviru razdelka 3 – „Notranje politike“. V novem večletnem finančnem okviru pa je pravna podlaga programa Državljani za Evropo v razdelku 3b: Državljanstvo . Tekoči stroški Platforme evropskih socialnih nevladnih organizacij so bili v proračunu za leto 2007 nenamerno vključeni v okvir razdelka 1a – „Konkurenčnost za rast in zaposlovanje“. Zato je potreben tehničen popravek za vključitev tega proračunskega člena v razdelek 3b v skladu s pravno podlago. To vključuje prerazporeditev odobritev za prevzem obveznosti in odobritev plačil v višini 620 000 EUR iz razdelka 1a v razdelek 3b.

2.7. Udeležba Švicarske konfederacije v programih Skupnosti

Da bi upoštevali izvajanje sporazuma med Evropsko skupnostjo in Švicarsko konfederacijo o udeležbi Švice v številnih programih Skupnosti, je treba posodobiti zadevne proračunske opombe k tem programom. Vse podrobnosti so navedene v proračunski prilogi in zadevajo statistični program Skupnosti, programe Vseživljenjsko učenje, Mladi v akciji in Media ter Evropsko agencijo za okolje.

[1] UL L 248, 16.9.2002, str. 1.